钦定古今图书集成/方舆汇编/职方典/第1163卷 > 德安府山川考一 府县志合载
## 钦定古今图书集成/方舆汇编/职方典/第1163卷 > 德安府山川考一 府县志合载

本府。〈安陆县附郭。〉

内方山　即章山，古名豫章，在府北四十里。《左传》云：“吴师自豫章与楚夹汉。” 李白诗：“南来不得豫章书” ，此也。今俗名横山，又曰峒山，亦曰横尾山。

吉阳山　在府东北六十里。群峰叠峙，涧水潆漩，中有南北二吉，故云。隋置吉阳县，其阳平壤可城。旧《志》云：“县在山南” ，是矣。

大鹤山　：在府东北四十五里。

小鹤山　一名“蝌蚪山” ，在府东三十里。土人掘得大小石，鹤开匣飞翔，视其落处，故名。

铁城山　，《史》载高霞寓大败于铁城。《一统志》：“城北五里有石如铁。” 今郡北五里无山，惟十五里有山，颇峭立，而应山原有铁城山，则前“五里” 之说疑误。

紫金山　在府署前。《明一统志》：“在治西二十里。峭壁斗绝，石色如紫，上有跨鳌堂、合金泉、千金坊、万金桥、金湖口，总称为五金。” 《陈志》载“治北三十里。” 今考治西北无此山，且与涢水间隔，惟府署竹坞山，俗呼曰紫金山。又郑昂记“平沙回岸，潆带城郭” ，并李楫之诗合验之为署内无疑。蔽山　在府北四十里。

郝甑山　在府西三十里。有唐甑山公郝处俊钓鱼台。今考其处，止有钓台，而涢水一带旷衍无山。或郝处俊封甑山公，家在此地，故即其人而名其地，非山名也。

白兆山　一名“碧山” ，在府治西三十里，高二百丈许，有三门，层递而上。土人岁时祀真武于此。相属者曰太白峰、曰钵盂山、曰写经岭，为僧妙济写经处。曰“长老山。” 李太白读书其下，弥望烟云缥缈。天半为宋重素禅师栖止处。明铁牛和尚禧公眉山，皆卓锡焉。

石梁山　在府西三十里，势接白兆，其形如梁。万福山　在府西四十五里万山中。

大安山　在府西五十里，即扁脑山。连白兆而西，四面陡削，高耸岳立，顶平衍可数里许，周遭有泉。唐许绍家。此即李白妇翁处。宋黄晦叔诗曰：“大安妇翁处，来枕石流眠。” 盖谓此也。

石柱山　在府北。上有石柱，高丈馀。相传碧霞台有石笋，为名胜地。今无存矣。《陈志》载：治西六十里，其支为梅花洞，上有二石如柱，灌水出焉。考梅花洞与石门连，相去仅三里许，止峡口一石。土人曰石柱冲，未尝以山名也。

石门山　即石岩山。在府西八十里。巉岩高峙，上列怪石，状如狮象。循涧而入，为门者三。其麓为祖庭禅师道场。

大平山　在府西九十里。由石门入涧，缘马鬃岭而上，险峻不可方轨，固一郡名胜也。张昌于此草窃山北之支，曰“蛮王砦” ，相传有矢贯于石，力撼之不能出。

《黄岩山　》为太平山之一峰。

围山　在府西八十五里。独峙孤峰，陡绝如削。岭之中坳坦若盂。又曰盂山，高可百丈许。旧《志》有盂子山，形如燕巢。今问土人，未有知者，地里相同，或即此也。或又云燕子山即石岩山。未知孰是？

巫阳山　，距围山五里。

自游山　在府西七十里。西连大洪。唐僧善信游此，故名。

石岩山　在府西八十里。

寿山　，在府西北五十里。

金峰　在府西二里。石壁削立，下有金泉。乌石岭　在石梁山前。

獾子岭　在府西六十里，与桐树岭相并峙。上有罐迹，又名“罐子岭。”

桐树岭　在府西六十里。

月落岭　在府西七十里。山岩巉削，高百丈许。每雨后，夜半见月光荡漾其巅。明末避贼于此。又其下一岩嵌出瀑布如帘，列石自成大士像以百数，名“观音岩。” 今存。

关圣岭　在府西三十里。下有“马踏石。”

青石岩　在府西五十里。有泉出其上，云见则雨。

白石岩　去青石岩三里，上有洞，下有泉。桃花岩　，在白兆山麓，昔唐李白读书处。虎子岩　在府南十里。

司马岩　在府西北城麓。相传温公读书处，石上刻“司马岩” 三字。

塔儿冈　在府治北

洗足石　在府西一里，山麓有石濒涢。《方舆记》：“五代周世宗微时，隐水西寺，濯足于此。”

涢水　在府西一里。出大洪山墨龙池，绕城西域，东流至黄港，与漳水合，入云梦泽，至安河会襄水、沔水又东流至汉口入江，俗称府河渡，亦名石潼。一曰清发。《左传》：“吴师过柏举，及于清发。” 杜氏曰：“清发，水名。” 《玉海》云：“即安陆城西涢水也。” 旧《志》载：涢水源出大洪山。今考：自随阳忤水关以南，皆崇山叠嶂，支流繁衍，厥源不一，而总皆汇于“清发。” 其自大洪山来者，山在随郡之西南，

盘基所跨，广圆一百馀里，曰“悬钩” ，平悬众阜之中，为诸岭之秀。下有石门，夹嶂巉耸，高皆数百仞许。入石门，又得钟乳穴，穴上素岩壁立，非人迹所及。涢水出于其阴，人以涢水所导，故亦曰“涢山。” 其水东北流，合石水，石水出大洪山东北，谓之小涢水。迳上唐县故城南，本蔡阳之上唐乡，即子常欲唐成公肃霜马处。涢水东，又均水注之，东北流迳土山北，山上土山。又东北流入涢水。此涢水出蔡阳县者。

漻水　在府西北五十里。水出应山，会于涢。又北出大义山，南至厉乡，西赐水入焉。又东出大紫山，分为二：一迳厉乡南，北有神农九井，亦曰烈山，曰赖国，有神农社。赐田水西南流入于漻，曰厉水，即赐水也。一出义乡，西南入随，又注漻漻水。又南迳随县，注安陆。

漳水　在府西南五十里。出大洪山，东流会入涢。沈括《笔谈》：“清浊相揉为漳。” 漳，文也。漳与涢水合，色如䗖𬟽，十里方混，故曰漳水。迳安陆县故城西，即陶侃所筑城也。合乌兔山之水，汇于洑水港，而注于涢。

瀖水　在府西南九十里。亦出大洪山，东流会入漳。

溠水　出随县西北黄山。南迳㵐西县，又东南，㵐水入焉。㵐水　出桐柏之阳。吕忱曰：“水在义阳。” 㵐水东南，迳㵐西县，入于溠。又东南，迳随县故城西。《左传》：“除道梁溠，军临于随。” 谓此水也。水侧有断蛇丘，即随侯药断蛇得珠处。

均水　，在随西四十里。

浪水　，在随城南四十五里。水源俱出大洪山，而东流注于涢。又迳随县南、随城山北，而东南注

辽水　，出永阳县石龙山，西南流与寿山水合，而西折汇马坪港，注于涢。

紫石河　在府东十八里。

石河　在府西十里

七里港　：在府北五里。

女儿港　：在府西六十里。

龙凤港　、梅家港　：俱在府东。

洑水港　在府北

孝义港　：在府西北三十里。

三陂港　：在府西北二十五里。

蒿桥港　：在府西五里。

骆驼滩　在府南五里

青龙潭　：在府西三十里。

滚钟潭　在府城外东北隅。相传昔有滚钟于此，遂成潭水，自城而西，会至城东三板桥入涢。石牛潭　，在府西北二十五里。俗云斗牛石，舟人深畏之。《舆地纪胜》云：“水中有石如牛，涢水所经。”

天鹅池　在府北五里

龙井　在府西十里

德安郡邑，其山皆自𫑡厄之塞蜿蜒而南，出为高原，平陆漫衍，山溪雨集，漰渹激触，时或弥漫，然立可待涸，故鲜水患。

府治。山势自东城入，折而南为杨家山，后平为民居，今兄弟进士坊枕其东偏之支。折而北入府署，中为竹坞山，亦为紫金山，四状元坊接其西偏之支，北接竹坞之支。俯临涢水，为碧霞台。旧有石柱，高二丈馀，亦曰石柱山。《形家》曰：“郡之嶂。” 南则由南冈迤递，有峰独上，曰凤凰山。其下为石，以形似得名。后以藩封，增土壤而高之。《形家》曰：“郡之屏” ，此郡治之形胜也。

山自秦关中干历随阳二眉山下有枫香坳，涧水南折注马坪港，汇赐水入于涢，此形家所谓“分龙” 之始也。叠嶂至应山之四望山，分枝而南，稍伏距郡东北五十里，有蔚然而起者，曰槎山，上有巉岩怪石，弥望青葱，秀色可掬，曰祖龙焉。稍折而西，正当郡之西北，曰寿山，一曰陪尾山。距郡五十里，高百丈许，其麓为宝藏禅师道场。天半庄严，烟岚环结，盖一郡之镇云。《禹贡》“熊耳外方，桐柏至于陪尾” 是也。

云梦县

葛藤山　，在县东北四十里，以产葛故名。今无葛，称“张陂冈。” 有雨，神祷之即应，良然。

神山　在县北乡，即观音冈。

垒笔山　在县东北二十里。形如笔架。

枫梓冈　在县北三十里。

石羊冈　，在县东十五里。其脉自科斗山历三山而分。

九子墩　在县东北。高二三丈，广轮数亩，累累。

相望，亘二十馀里，卑小者甚众。

铙钹墩　以其形肖，故名。崇祯末，土人避难，营寨其上。初兴役，一夫猝狂，挥鉏魇语而殁，人闻内鼓吹声作，乃止。馀墩雨后，土人常拾箭簇诸物。

珍珠坡　在县东郊外。雨后恒有圆沙，光润如珠。楚昭王以《云梦土薄埋珠》镇之。

《金子口　》，在楚王城东，土人时获碎金及剑镜镞刀之类。

西河　，在县西二里。即涢水。

小龙河　由隔蒲潭支流入澴。

洛阳河　在县东五里，即县河下流。里传古为巨镇，舟车鳞集，歌舞不歇。李太白游此大乐，曰：“何异洛阳。” 因名之。俗误作落洋。

县河　即涢水。桑钦。《水经》云：“涢水出蔡阳县东南，迳随县西，又南过江夏安陆西。自安陆西南流，为史河口，经利塘至新庙下，曰河口” ，其干流也。其支自史河下杨家河，至黄江口水相合，下达江、汉。由白河为云梦境，去邑最近，居民甚便。云梦泽　，旧《志》云：“安陆南五十里。” 今县治去安陆六十里。盖安陆境山自𫑡厄曼延至此乃尽，而迤南数郡，大泽衍溢，实自此始，昔故以此名县云。按《禹贡》及诸家传记，“云梦泽方八九百里，跨江南北，华容、枝江、江夏、安陆皆其地。” 合言之则为一，分言之则二泽也。

郑同湖　在县南四十五里。

紫云湖　在县南四十里。

杨林湖　在县南五十里。

台湖　在县南三十里

落洋湖　在县东十里

石羊湖　，在县东南三十里，经刘家隔，会流入涢口。

孟家湖　在县东南十里。

天井湖　　　、徐家湖　　　、沙底湖。

曲水湖　　　、白水湖　　　。郑家湖。

安家湖　　　、杨林湖　　　、《黑鲤湖》。

龙阳湖　　　、龙须湖　　　、百丈湖。

女儿港　：世传伍员奔吴，遇女浣纱问路，嘱女曰：“后有追者，慎勿言也。” 女抱石自沈，以释员疑，故港名女儿。土人即其傍祀焉。祠今废。

货囊港　通好石桥，即寒溪。令狐揆借书，林逸绘《雪中借书图》处。

深港　通县河，水涨冲为漏灌口，居民苦之。后奉檄堤防，患乃少息。

流星港　　　：乌泥练港　　、富水港。

龙床港　　　、蕨根港　　　、蒿子港。

城隍港　　　、刘婆港　　　、竹笋港。

螺蛳港　　　、竹箫港　　　、老虎港。

冯家港　　　、双堤港。

碧潭　在县城外东南隅鳌头嘴，下通城内三眼井，汲者曾获凫鸭于井云。潭水清澈，秋月朗映，殊可人观。里人咏八景，此其一。

隔蒲潭　潭西属应城，古春秋时蒲骚地也，故名。“隔蒲” 即白河分流，黄江水所经也。沿河居民恒苦水涨。知县郭贵德等先后筑堤。

车埠潭　　　、挖耳潭　　　、龙潭。

罗陂　水面弘阔，春蛙繁聚，声沸数里，《里人咏八景》之一也。

赤罗陂　：陂之水止则病下，泄则病上，至相竞不决。后议建闸，不时启闭，始高下两利焉。东方陂　　　、西方陂　　　花张陂。

高陂　　　　、代陂　　　　。“马草陂。”

鹊陂　，在县东二十里。

石堰　在县东驿路

黄溪堰　在邑北

吴口堰　在县东北

白家堰　在利塘北

陆家堰　在利塘上府驿路。

莫家堰　在邑西北

方家堰　　　、刘家堰　　　、马公堰。

占家坝　　　、杨家坝　　　、官堤坝。。